Komission direktiivi 2002/40/EY,

annettu 8 päivänä toukokuuta 2002,

neuvoston direktiivin 92/75/ETY täytäntöönpanemisesta kotitalouksien sähköuunien energiamerkinnän osalta

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 22 päivänä syyskuuta 1992 annetun neuvoston direktiivin 92/75/ETY(1) ja erityisesti sen 9 artiklan,

sekä katsoo seuraavaa:

(1) Direktiivin 92/75/ETY mukaisesti komission on annettava täytäntöönpanodirektiivit eri kodinkoneista, kuten sähköuuneista.

(2) Sähköuunien käyttämä sähkö muodostaa merkittävän osan yhteisön kotitalouksien kokonaisenergiantarpeesta. Näiden laitteiden energiankulutusta voidaan huomattavasti vähentää.

(3) Yhdenmukaistetut standardit ovat teknisiä eritelmiä, jotka on hyväksytty niissä eurooppalaisissa standardointielimissä, jotka luetellaan teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY(2) liitteessä I, sellaisena kuin se on muutettuna direktiivillä 98/48/EY(3).

(4) Melutasoa koskevia tietoja olisi annettava siltä osin kuin sitä vaaditaan kodinkoneiden tuottamasta ilmassa kantautuvasta melusta 1 päivänä joulukuuta 1986 annetussa neuvoston direktiivissä 86/594/ETY(4).

(5) Kodinkoneiden energiankulutuksen osoittamisesta merkinnöin annetun direktiivin 79/530/ETY soveltamisesta sähköuuneihin 14 päivänä toukokuuta 1979 annettu neuvoston direktiivi 79/531/ETY(5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, olisi kumottava tämän direktiivin soveltamispäivästä.

(6) Tässä direktiivissä säädetyt toimenpiteet ovat direktiivin 92/75/ETY 10 artiklalla perustetun komitean lausunnon mukaiset,

ON ANTANUT TÄMÄN DIREKTIIVIN:

1 artikla

1. Tätä direktiiviä on sovellettava kotitalouksien verkkosähköllä toimiviin sähköuuneihin, mukaan lukien uunit, jotka ovat osa isompia laitteita.

2. Tätä direktiiviä ei sovelleta seuraaviin uuneihin:

a) uunit, joissa voidaan käyttää myös muita energianlähteitä;

b) uunit, jotka eivät kuulu 2 artiklassa tarkoitettujen yhdenmukaistettujen standardien soveltamisalaan;

c) siirrettävät uunit - ne eivät ole kiinteitä laitteita - joiden paino on alle 18 kg, jos niitä ei ole suunniteltu kiinteästi asennettaviksi.

3. Höyrytoimintojen energiankulutus, lukuun ottamatta "kuuma höyry" -toimintoa, ei kuulu tämän direktiivin soveltamisalaan.

2 artikla

1. Tässä direktiivissä edellytetyt tiedot on hankittava mittauksin, jotka on tehty niiden yhdenmukaistettujen standardien mukaisesti, jotka Euroopan sähkötekniikan standardointikomitea (Cenelec) on direktiivillä 98/34/EY komissiolta saamansa valtuutuksen perusteella hyväksynyt, joiden viitenumerot on julkaistu Euroopan yhteisöjen virallisessa lehdessä ja joiden osalta jäsenvaltiot ovat julkaisseet niiden kansallisten standardien numerot, jotka saattavat kyseiset yhdenmukaistetut standardit osaksi kansallisia standardeja.

Tämän direktiivin liitteiden I, II ja III säännöksiä, jotka edellyttävät meluun liittyvien tietojen antamista, on sovellettava ainoastaan, jos jäsenvaltiot vaativat kyseisiä tietoja direktiivin 86/594/ETY 3 artiklan nojalla. Nämä tiedot on mitattava mainitun direktiivin mukaisesti.

2. Tässä direktiivissä käytettyjen ilmaisujen määritelmät ovat samat kuin direktiivissä 92/75/ETY.

3 artikla

1. Direktiivin 92/75/ETY 2 artiklan 3 kohdassa tarkoitetuissa teknisissä tiedoissa on oltava:

a) tavarantoimittajan nimi ja osoite;

b) mallin yleinen kuvaus, jonka avulla se voidaan yksiselitteisesti ja helposti tunnistaa;

c) tiedot, tarvittaessa myös piirustukset, mallin tärkeimmistä ominaisuuksista ja erityisesti seikoista, jotka vaikuttavat huomattavasti sen energiankulutukseen;

d) selosteet asianomaisista mittaustesteistä, jotka on suoritettu 2 artiklan 1 kohdassa tarkoitettujen yhdenmukaistettujen standardien testausmenettelyjen mukaisesti;

e) mahdolliset käyttöohjeet.

2. Direktiivin 92/75/ETY 2 artiklan 1 kohdassa tarkoitetun merkinnän on oltava tämän direktiivin liitteessä I eritellyn merkinnän mukainen.

Merkintä on sijoitettava laitteen luukkuun siten, että se on selvästi näkyvissä eikä peitettynä. Monipesäisten uunien kaikilla pesillä oltava oma merkintä, paitsi pesillä, jotka eivät kuulu 2 artiklassa tarkoitettujen yhdenmukaistettujen standardien soveltamisalaan.

3. Direktiivin 92/75/ETY 2 artiklan 1 kohdassa tarkoitetun selostuksen sisällön ja muodon on oltava tämän direktiivin liitteessä II eritellyn selostuksen mukainen.

4. Kun laitteita tarjotaan myytäväksi, vuokrattavaksi tai osamaksukauppaan painetussa tai kirjallisessa tiedotteessa tai muulla sellaisella tavalla, jolla mahdollisen ostajan ei voi olettaa näkevän esiteltävää laitetta, kuten kirjallisessa tarjouksessa, postimyyntiluettelossa, mainoksissa Internetissä tai muissa sähköisissä viestimissä, kyseisessä tiedotteessa on oltava kaikki liitteessä III eritellyt tiedot.

Tätä vaatimusta on sovellettava myös keittiökokonaisuuksien kalusteuuneista tehtyihin tarjouksiin.

5. Uunin kaikkien pesien energiatehokkuusluokka on määritettävä liitteen IV mukaisesti.

6. Direktiivin 92/75/ETY 2 artiklan 1 kohdassa tarkoitetussa merkinnässä ja selostuksessa käytettävät asianmukaiset ilmaisut on valittava tämän direktiivin liitteessä V olevasta taulukosta.

4 artikla

Jäsenvaltioiden on 30 päivään kesäkuuta 2003 asti sallittava sellaisten tuotteiden markkinoille saattaminen, kaupan pitäminen ja/tai esittely sekä sellaisten 3 artiklan 4 kohdassa tarkoitettujen tiedotteiden jakelu, jotka eivät ole tämän direktiivin mukaisia.

5 artikla

1. Jäsenvaltioiden on 31 päivään joulukuuta 2002 mennessä annettava ja julkaistava tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä.

Niiden on sovellettava näitä säännöksiä 1 päivästä tammikuuta 2003.

Näissä jäsenvaltioiden antamissa säädöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista asioista antamansa kansalliset säännökset kirjallisina komissiolle.

6 artikla

Kumotaan direktiivi 79/531/ETY 1 päivästä tammikuuta 2003.

7 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

8 artikla

Tämä direktiivi on osoitettu kaikille jäsenvaltioille.

Tehty Brysselissä 8 päivänä toukokuuta 2002.

Komission puolesta

Loyola De Palacio

Varapuheenjohtaja

(1) EYVL L 297, 13.10.1992, s. 16.

(2) EYVL L 204, 21.7.1998, s. 37.

(3) EYVL L 217, 5.8.1998, s. 18.

(4) EYVL L 344, 6.12.1986, s. 24.

(5) EYVL L 145, 13.6.1979, s. 7.

LIITE I

MERKINTÄ

Merkinnän malli

1. Merkin on oltava seuraavista piirroksista valittu soveltuva kielitoisinto:

>PIC FILE= "L_2002128FI.004801.TIF">

2. Annettavat tiedot määritellään seuraavilla huomautuksilla:Huomautus

I Tavarantoimittajan nimi tai tavaramerkki.

II Tavarantoimittajan mallin tunnus.

III Liitteen IV mukaisesti määritetty mallin pesän (pesien) energiatehokkuusluokka. Tunnuskirjaimen sisältävän nuolen kärki on asetettava samalle tasolle kuin vastaavan luokan nuolen kärki.

Tunnuskirjaimen sisältävän nuolen on oltava vähintään yhtä korkea ja enintään kaksi kertaa niin korkea kuin vastaavan luokan nuoli.

IV Rajoittamatta yhteisön ympäristömerkin myöntämisjärjestelmän vaatimusten soveltamista ympäristömerkki voidaan sijoittaa tähän, jos mallille on myönnetty Euroopan unionin ympäristömerkki tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000(1) mukaisesti.

V Energiankulutus kilowattitunteina (kWh) kuumennustoiminnoissa (ylä-alalämpö ja/tai kiertoilma) 2 artiklassa tarkoitettujen yhdenmukaistettujen standardien mukaisten testausmenettelyjen mukaisesti määritettyyn vakiokuormaan perustuen.

VI Pesän käyttötilavuus litroina 2 artiklassa tarkoitettujen yhdenmukaistettujen standardien mukaisesti.

VII Koko määritettynä seuraavasti:

>TAULUKON PAIKKA>

Tunnusnuoli on asetettava samalle tasolle kuin vastaava koko.

VIII Tarvittaessa käyntiääni määritettynä energiatehokkuuden määritystoiminnon aikana direktiivin 86/594/ETY(2) mukaisesti.

Huom.

Muiden kielten vastineet edellä esitetyille ilmaisuille annetaan liitteessä V.

Painatus

3. Seuraavassa määritellään joitakin merkinnän piirteitä:

Käytettävät värit:

CMYK - syaani, magenta, keltainen, musta.

Esimerkiksi 07X0: 0 % syaani, 70 % magenta, 100 % keltainen, 0 % musta.

Nuolet

A X0X0

B 70X0

C 30X0

D 00X0

E 03X0

F 07X0

G 0XX0

Kehyksen väri: X070.

Energiatehokkuusluokkaa ilmaisevan tunnusnuolen taustaväri on musta.

Kaikki tekstit ovat mustia. Tausta on valkoinen.

>PIC FILE= "L_2002128FI.005001.TIF">

(1) EYVL L 237, 21.9.2000, s. 1.

(2) Vastaavat standardit ovat EN 60704-2-10 (melun mittaaminen) ja EN 60704-3 (todentaminen).

LIITE II

SELOSTUS

Selostuksen on sisällettävä seuraavat tiedot. Tiedot voidaan antaa taulukkona, jossa on useita saman tavarantoimittajan malleja, jolloin tiedot on annettava määritellyssä järjestyksessä, tai laitteen kuvauksen läheisyydessä:

1) Tavarantoimittajan tavaramerkki.

2) Tavarantoimittajan mallin tunnus.

3) Liitteen IV mukaisesti määritetty mallin pesän (pesien) energiatehokkuusluokka. Se ilmaistaan seuraavasti: "Energiatehokkuusluokka asteikolla A:sta (vähän kuluttava) G:hen (paljon kuluttava)". Jos tämä tieto annetaan taulukkona, se voidaan ilmaista myös muulla tavoin, jos asteikko A:sta (vähän kuluttava) G:hen (paljon kuluttava) käy selvästi ilmi. Tieto kuumennustoiminnosta, jota energiatehokkuusluokitus koskee.

4) Jos tiedot annetaan taulukkona ja jos joillekin taulukossa luetelluille laitteille on myönnetty Euroopan unionin ympäristömerkki asetuksen (EY) N:o 1980/2000 mukaisesti, tämä tieto voidaan sijoittaa tähän. Tässä tapauksessa taulukon riviotsikon on oltava "Euroopan unionin ympäristömerkki", ja taulukkomerkinnässä on oltava ympäristömerkin kuva. Tällä säännöksellä ei rajoiteta Euroopan unionin ympäristömerkin myöntämisjärjestelmän mukaisia vaatimuksia.

5) Energiankulutus kilowattitunteina (kWh) kuumennustoiminnoissa (ylä-alalämpö ja/tai kiertoilma ja/tai kuuma höyry) 2 artiklassa tarkoitettujen yhdenmukaistettujen standardien mukaisten testausmenettelyjen mukaisesti määritettyyn vakiokuormaan perustuen.

6) Pesän käyttötilavuus litroina 2 artiklassa tarkoitettujen yhdenmukaistettujen standardien mukaisesti määritettynä.

7)

>TAULUKON PAIKKA>

Tunnusnuoli on asetettava samalle tasolle kuin vastaava koko.

8) Paistoaika vakiokuormalla 2 artiklassa tarkoitettujen yhdenmukaistettujen standardien testausmenettelyjen mukaisesti määritettynä.

9) Tarvittaessa käyntiääni energiatehokkuuden määritystoiminnon aikana direktiivin 86/594/ETY(1) mukaisesti.

10) Tieto energiankulutuksesta, kun lämmitystoimintoa ei käytetä ja uunin energiankulutustaso on alhaisimmillaan, ilmoitetaan niin pian kuin valmiustilan kulutusta koskeva soveltuva yhdenmukaistettu standardi on saatavilla.

11) Suurimman paistopellin paistoala ilmaistuna neliösenttimetreinä ja määritettynä 2 artiklan mukaisessa yhdenmukaistetussa standardissa "pinta-alana" ("surface area").

Jos selostukseen sisältyy merkin kuva, joko värillisenä tai mustavalkoisena, silloin täytyy lisätä vain muut tiedot.

Huom.

Muiden kielten vastineet edellä esitetyille ilmaisuille annetaan liitteessä V.

(1) Vastaavat standardit ovat EN 60704-2-10 (melun mittaaminen) ja EN 60704-3 (todentaminen).

LIITE III

POSTIMYYNTI JA MUU ETÄMYYNTI

Postimyyntiluetteloissa, tiedotteissa, kirjallisissa tarjouksissa, mainoksissa Internetissä tai muissa 3 artiklan 4 kohdassa tarkoitetuissa sähköisissä viestimissä, mukaan luettuina keittiökokonaisuuksien kalusteuuneja koskevat tarjoukset, on oltava seuraavat tiedot seuraavassa järjestyksessä:

>TAULUKON PAIKKA>

Jos annetaan muita selostukseen sisältyviä tietoja, niiden on oltava liitteessä II määritellyssä muodossa ja niiden on oltava edellä olevassa taulukossa selostusta varten määrätyssä järjestyksessä.

Huom.

Muiden kielten vastineet edellä esitetyille ilmaisuille annetaan liitteessä V.

LIITE IV

ENERGIATEHOKKUUSLUOKKA

Pesän energiatehokkuusluokka määritetään seuraavasti:

Taulukko 1 - Pieni pesä

>TAULUKON PAIKKA>

Taulukko 2 - Keskikokoinen pesä

>TAULUKON PAIKKA>

Taulukko 3 - Suuri pesä

>TAULUKON PAIKKA>

LIITE V

MERKINNÄSSÄ JA SELOSTUKSESSA KÄYTETTÄVÄT ILMAISUT

>TAULUKON PAIKKA>